ชวลิต วิทยานนท์ - วิกิพีเดีย

# ชวลิต วิทยานนท์

### จากวิกิพีเดีย สารานุกรมเสรี

ดร. ชวลิต วิทยานนท์

ดร. ชวลิต วิทยานนท์ เกิดที่กรุงเทพมหานคร ในปี พ.ศ. 2502 จบการศึกษาในระดับประถมและมัธยมจากโรงเรียนกรุงเทพคริสเตียนวิทยาลัย สำเร็จการศึกษาระดับปริญญาตรีและโททางวิทยาศาสตร์ทางทะเล จากมหาวิทยาลัยเกษตรศาสตร์ และจุฬาลงกรณ์มหาวิทยาลัย สำเร็จการศึกษาระดับปริญญาเอกจากมหาวิทยาลัยประมงโตเกียว ประเทศญี่ปุ่น

ทำการศึกษาวิจัยเกี่ยวกับความหลากหลายทางชีวภาพของปลามาตั้งแต่ปี พ.ศ. 2526 และค้นพบปลาชนิดใหม่จากประเทศไทยและประเทศใกล้เคียงรวมกันแล้วถึงวันนี้ไม่ต่ำกว่า 14 ชนิด

หน้าปกหนังสือคู่มือปลาน้ำจืด

มีผลงานการเขียนบทความตามวารสารต่าง ๆ เช่น สารคดี, Cichlid World เป็นต้น มีผลงานทางหนังสือ ได้แก่ สิ่งมีชีวิตที่อยู่ในป่า, ปลาน้ำจืดไทย (พ.ศ. 2544), คู่มือปลาน้ำจืด (พ.ศ. 2547) และมีผลงานทางด้านสื่อต่าง ๆ เช่น ซีดีฐานข้อมูลปลาในลุ่มแม่น้ำโขงและสนับสนุนข้อมูลด้านอนุกรมวิธานปลาในการจัดนิทรรศการในสถานแสดงพันธุ์สัตว์น้ำต่าง ๆ และจัดทำเอกสารเผยแพร่ของหน่วยราชการหลายแห่ง รวมถึงองค์กรชุมชนต่าง ๆ ให้เป็นองค์ความรู้ในการเคลื่อนไหวเพื่ออนุรักษ์ถิ่นอาศัยของสัตว์น้ำในท้องถิ่น เช่น บ้านกรูด บ่อนอก ลุ่มแม่น้ำสงคราม ปากมูล และเชียงของ

ปัจจุบันเป็นกรรมการวิทยานิพนธ์และอาจารย์พิเศษในสาขามีนวิทยาและสัตววิทยาในจุฬาลงกรณ์มหาวิทยาลัย มหาวิทยาลัยเกษตรศาสตร์ และมหาวิทยาลัยมหาสารคาม อีกทั้งยังดำรงตำแหน่งหัวหน้าฝ่ายอนุรักษ์ทางทะเลและแหล่งน้ำจืด ของกองทุนสัตว์ป่าโลก (World Wild Foundation - WWF) สำนักงานประเทศไทย

## [แก้] แหล่งข้อมูลอื่น

- กองทุนสัตว์ป่าโลก สำนักงานประเทศไทย
- การค้นพบปลาค้างคาว 8 ชนิดจากป่าต้นน้ำภาคเหนือ
- ความอับจนของ TRADE-OFF
- รายงานพิเศษ : ไปเรียนรู้ ‘ คุณค่าสาละวิน ' ก่อนเผชิญหายนะที่ชื่อว่า ‘ เขื่อน '

ดึงข้อมูลจาก "http://th.wikipedia.org../../../%E0%B8%8A/%E0%B8%A7/%E0%B8%A5/%E0%B8%8A%E0%B8%A7%E0%B8%A5%E0%B8%B4%E0%B8%95_%E0%B8%A7%E0%B8%B4%E0%B8%97%E0%B8%A2%E0%B8%B2%E0%B8%99%E0%B8%99%E0%B8%97%E0%B9%8C.html".

หมวดหมู่: นักวิชาการชาวไทย | นักวิทยาศาสตร์ชาวไทย | นักอนุรักษ์ธรรมชาติ | นักมีนวิทยา | บุคคลจากจุฬาลงกรณ์มหาวิทยาลัย

##### Views

- บทความ
- อภิปราย
- รุ่นปัจจุบัน

##### ค้นหา